《三月十七夜大雷雨用韵酬俞好问四首》
元代·方回

恶风夜汹疾雷频，稍卧还兴起倒身。
政复花时如此雨，谁知我倒本无春。
破衣垢腻疮饶痒，短被伴欹脚倦伸。
捱耐天明招敢叟，能来破闷赖斯人。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。